Koordinatoj: 56° 50′ 12″ N 24° 29′ 46″ O﻿ / ﻿56.83667 °N, 24.49611 °O﻿ / 56.83667; 24.49611 (mapo)

**Ikšķile** estas urbo en Latvia historia regiono Vidzeme, en la centro de Latvio. Ĝi apartenas al distrikto Ogre kaj situas en okcidenta parto de la distrikto, sur la dekstra bordo de rivero Daŭgavo. La urbo estas konata en Latvio kun ĝia ruinoj de unua katolika preĝejo kaj unua ŝtonkastelo en Latvio (1185). La distancoj al la plej gravaj centroj estas 9 km de Ogre kaj 30 km de Rigo.

Historio
--------

Ikšķile estas unu el la plej malnovaj lokoj en Latvio. Ĝis la 13-a jarcento, ekzistis livona vilaĝo ĉi tie, la nomo 'ikš kīla' en livone signifas "unu vilaĝo". La vilaĝo prosperis pro sia loko sur la Daŭgava akvovojo. La germanoj, kiuj eniris la loĝlokon kaj nomis ĝin *Uexküll*, en 1185-1186 konstruis la unuan ŝtonkastelon kun preĝejon en la teritorio de Latvio, kaj baldaŭ Uexküll iĝis la unua centro por la ekspansio de katolika kristanismo en Livonio. En 1201, proksima Rigo iĝis la nova centro, sed la kastelo Uexküll konservis sian armean signifon kaj en la sekvaj jaroj kaj la zemgalaj kaj la princoj de Polack provis okupi ĝin.

La kastelo Uexküll estis detruita en la 17-a jarcento. La preĝejo kaj multaj domoj estis detruita dum la Unua Mondmilito - post la milito la urbo oficiale ricevis sian latvan nomon Ikšķile.

Post la Dua Mondmilito, Ikšķile komencis formiĝi kiel somervilaĝo. En 1992, ĝi ricevis urborajtojn.

Ikšķile, germane *Uexküll*, estas la devenloko de la baltia nobela familio *Uexküll*, kun la konata filantropo Jakob von Uexküll, fondinto de Premio de ĝusta vivmaniero (*Right Livelihood Award*).

Geografio
---------

La urbo situas en sudorienta parto de Meza Latva malaltebenaĵo (latve *Viduslatvijas zemiene*).

Averaĝa temperaturo estas -5,5°C - -6°C en januaro kaj +17°C en julio. Da precipitaĵo falas 700-750 mm jare.

### Transporto

La aŭtovojo E22/A6 (Rigo-Daugavpils) kaj la fervoja linio Rigo-Moskvo pasas tra la urbo. Loka vojo estas P10 (Ikšķile-Inčukalns).

Loĝantaro
---------

Laŭ la stato de la jaro 2023 en la urbo vivis 7 473 personoj sur areo de 9,83 kvadrataj kilometroj, kio rezultigas loĝdenson de 760 loĝantoj/km².

### Ŝanĝo de loĝantaro

| Jaro | Homoj |
| --- | --- |
| 1965 | 2145 |
| 2000 | 4618 |
| 2021 | 7317 |

### Etna strukturo

| Jaro | Homoj kune | Latvoj | Rusoj | Belorusoj | Ukrainoj | Poloj | Litovoj | La cetero |
| --- | --- | --- | --- | --- | --- | --- | --- | --- |
| 2000 | 4618 | 3804 (82%) | 496 (11%) | 115 (2%) | 38 (1%) | 77 (2%) | 44 (1%) | 44 (1%) |
| 2021 | 7317 | 6410 (88%) | 498 (7%) | 88 (1%) | 61 (1%) | 81 (1%) | 50 (1%) | 129 (2%) |

Bildoj
------

* Domo de la pentristo J. Kuga.Domo de la pentristo J. Kuga.
* Preĝejruinoj.Preĝejruinoj.
* Fervoja stacidomo.Fervoja stacidomo.
* Lutera preĝejo.Lutera preĝejo.

Referencoj
----------

1. ↑  Toponavi.com. Distancoj.
2. 1 2  Latvijas PSR Mazā Enciklopēdija - Latva Malgranda Enciklopedio, v. 1, p. 648.
3. 1 2  Latvijas ģeogrāfijas atlants - Latvia geografia atlaso. "Jāņa sēta", 2020
4. 1 2  stat.gov.lv

Eksteraj ligiloj
----------------

Logo Wikimedia Commons Bildoj, sonoj kaj videoj pri temo Ikšķile en Vikimedia Komunejo


|  |  |
| --- | --- |
| Bibliotekoj | * PeEnEo: 764644
 |